[Foto’s] Die wêreld se ‘duurste lelike Kersfeestrui’Foto: http://www.tipsyelves.com/ Iemand kan dalk vanjaar die wêreld se “duurste lelike Kersfeestrui” in hul Kerskous kry, ŉ eiesoortige geskenk wat die koper $30 000, of sowat R421 000, uit die sak sal jaag. Die aanlynwinkel, Tipsy Elves, bied vanjaar hierdie ongewone trui te koop aan. Volgens ŉ beskrywing op die webtuiste is die trui met 24 274 Swarovski-kristalle borduur en het dit 52 uur geneem om die trui te maak. Tipsy Elves beskryf die trui as ŉ “eenkeer in ŉ leeftyd versamelaarsitem”. Die koper sal die trui in ŉ luukse raam ontvang, sodat die trui as ŉ kunswerk vertoon kan word. Of die trui ooit gedra gaan word, is ŉ ander vraag!